Helga Haugland Byfuglien

Helga Haugland Byfuglien (født 1950) er en norsk luthersk teolog. Hun var biskop av Borg fra 2005 til 2011. Hun var preses i Bispemøtet i Den norske kirke fra 2010 til januar 2020, fra 2010 til 2011 som valgt preses og fra 2011 som fast preses. 

 Biografi 
Byfuglien var menighetsprest i Nidaros bispedømme fra 1978 til 1986 og i Ås prestegjeld i Borg fra 1986 til 1993. Fra 1993 til 1997 var Byfuglien stiftskapellan i Borg bispedømme. Hun var generalsekretær i Norges KFUK-KFUM da hun ble utnevnt til biskop i Borg av Kongen i statsråd den 23. september 2005. Hun ble vigslet og innsatt i embetet 11. desember 2005 i Fredrikstad domkirke. 

Fra 2. mai 2006 til 1. juni 2007 var Byfuglien medlem av det regjeringsoppnevnte utvalget som vurderte de kristne formålsparagrafene i skolen og barnehagen (det såkalte Bostad-utvalget).

På Bispemøtet 21. oktober 2010 ble hun valgt til preses for perioden fram til nyordningen med fast preses i Bispemøtet trådte i kraft i 2011. Etter utnevnelsen i statsråd 25. mars 2011Byfuglien utnevnt til preses regjeringen.no, fortsatte Byfuglien som valgt preses inntil hun overtok det nye embetet som fast preses i oktober.Haugland Byfuglien utnevnt til biskopenes faste leder Den norske kirke Byfuglien ble innsatt i embetet som fast preses i Nidarosdomen 2. oktober 2011.Historisk da Byfuglien ble innsatt, NRK, 2. oktober 2011. Besøkt 2. oktober 2011.

I januar 2020 ble Byfuglien utnevnt til kommandør av St. Olavs Orden «for sin fremragende samfunnsnyttige innsats».

 Referanser 

Eksterne lenker

Kategori:Norske lutherske biskoper
Kategori:Biskoper i Borg bispedømme
Kategori:Kommandører av St. Olavs Orden
Kategori:Vinnere av Petter Dass-prisen
Kategori:Personer fra Bergen kommune